stanford-oval/wikipedia huggingface dataset:
โฮง
ในคำผญาสมัยปัจจุบัน

พจนานุกรมภาคอีสาน-ภาคกลาง ฉบับปณิธานสมเด็จพระมหาวีรวงศ์ (ติสฺสมหาเถระ) ให้ความหมายว่า ผญา (ผะหญา) เป็นคำนาม หมายถึง ปัญญา ปรัชญา ความฉลาด คำพูดที่เป็นภาษิตมีความหมายลึกซึ้งในเชิงเปรียบเทียบ หากนำมาพิจารณาความหมายตามหลักแห่งนิรุกติศาสตร์ ผญาตรงกับคำว่า ปรัชญา ในภาษาสันสกฤต และคำว่า ปัญญา ในภาษาบาลี ผญาจึงแปลว่าปัญญาหรือความรอบรู้ ประกอบไปด้วยถ้อยคำอันหลักแหลมลึกซึ้ง นิยมแต่งเป็นคำกลอน เรียกว่า กลอนผญา ซึ่งถือเป็นกลอนพื้นบ้าน บางครั้งหนุ่มสาวก็ใช้ผญาพูดเกี้ยวพาราสีในการแสดงความรัก แต่ไม่กล่าวถึงกันตรง ๆ เป็นเพียงการพูดเลียบเคียงกระทบกระเทียบเปรียบเปรยกันและอาจว่าเป็นกลอนสดก็มี เรียกว่า จ่ายผญา ผญาหลายเรื่องเป็นคำที่ถ่ายทอดมาจากหลักธรรมคำสอนของพระพุทธศาสนา ถ้าเป็นคำหรือข้อความที่ไม่แยบคายแต่สัมผัสลึกซึ้งเป็นคตินิยมเรียกว่า โตงโตย ซึ่งตรงกับคำว่า สำนวน ในภาษาไทย ลาว-อีสานบางแห่งเรียกว่า ยาบซ่วง หรือ วาดเว้า ผญามีลักษณะเป็นข้อความสั้นที่มีเสียงคล้องจองกันอย่างไพเราะ แฝงแง่คิดทางคดีโลกและคดีธรรม นับเป็นถ้อยคำอันเป็นคำพูดของบรรดานักปราชญ์และบัณฑิตชาวลาว-อีสานมาแต่โบราณ
โฮงได้ถูกนำมาใช้ในการจ่ายคำผญาสมัยใหม่หลายบท โดยขึ้นอยู่กับตัวผู้แต่งว่าจะแต่งไปในทำนองใด อาทิ
"...คราวเมื่อพานพบพ้อ จับเข่าเคียงพะนอ
โภชนังซุมแซง ฮ่วมกะเบียนเดียวต้อม
จารนัยขานเว้า ซุมแซวถามไถ่
สุขเกษมหลื่นล้น สวรรค์น้อยแล่นโฮม
หาเสบียงปลาต้ม ตำแจ่วแพวผัก
ญาติกาภาช์วง หนึ่งเดียวปีครั้ง
สุขในวังเวียงก้วง หอโฮงบ่เทียมถ่อ 
สุขในซุมเผ่าเซื้อ มะโนน้อยซุ่มเลิง แท้แหล้ว..." (โดย บ่าวยันต์)
"...เฮือนหอห้อง โฮงซานให้ปัดกวาด 
อย่าได้หมกเสี่ยงไว้ งูเงี้ยวสิตอดตาย
อันว่าหญิงสมเซื้อ สิ้นแพรซักตาก
บ่แม่นถอดถิ่มไว้ คอยถ่าแม่ตน
คันญิงไดเฮ็ดได้ บ่อึดซายขอสู่ เจ้าเด้อ
เวียกการบ้าน ภาชน์ข้าวแต่งแปง
แขกไกลใกล้ ไปมาหาสู่
พลูหมากแลโอน้ำ ส่งให้ยื่นถวย
มีเพียบพร้อม ความงามเป็นขนาด
แม่นว่าฮูปฮ่างฮ้าย ก็ควรเข้านั่งแปง
ผิดกับญิงฮูปเกี้ยง แงงคีงเซ้าค่ำ
ซายได๋ได้นั่งบ้าน คอยมื้อแต่สิจน นั่นแหลว..." (โดย บ่าวเมืองขอน)
"...หล่านางเอ้ย
พี่นี้พลัดพรากบ้าน บ่อนอยู่เคยอาศัย
 ไกลจากโฮงเฮือนหอ มาผ่อตาแลเจ้า
หมากกาเลาไกลต้น ตีนโพนเบี้ยพริกห่าง
นางสิป๋าปล่อยเว้น เวนโค้งบ่อิดู แหน่บ้อ
ตั้งแต่ควายบักตู้ มันยังคู่สาริกา เด้คำ
พ่อพญาครองเมือง กะจั่งเฮืองหายฮ้อน
ออนซอนเด้ใจเจ้า บ่มีเงาอ้ายพอหน่อย
เหลือแฮงคอยปี่แอ้ สังมาแพ้ฝรั่งดอง นี้นอ..." (โดย บ่าวเมืองขอน)
"...บัดนี้ องค์เอกอ้าย ตนอาจจอมใจ
สิได้ไลนางแพง ไปสู่โฮงเฮือนเย้า 
นับแต่ราตรีเข้า เดิกมาข่อนเคิ่ง แล้วเด้
จนว่าเดือนอี่เกิ้ง สิหนีฟ้าห่างดาว
คราวพี่ไกลจากแล้ว อย่าเอาใหม่เชยซม
สมกับอวนเพียรแพง หล่ำเหลียวคอยจ้อง
คองเด้อหล่า ทันนานพี่สิอ่วย
เอาคนสวยฮ่วมห้อง หมอนเทิ้งเน่งนอน
ตกบาดย้อน สิเจิดเสิ่นคือแหลว..." (โดย บ่าวเมืองขอน)
จารุพงศ์ กล้วยไม้งาม

ระวังสับสนกับ แบล็กแจ็ก หมอปีศาจ
| จารุพงศ์ กล้วยไม้งาม |
| --- | --- |
ชื่อเกิด: จารุพงศ์ กล้วยไม้งาม
ฉายา: แจ๊ค​ Nice 2 Meet U แจ็ค Black Jack
เกิด: 20 มกราคม พ.ศ. 2530 (38 ปี) กรุงเทพมหานคร ประเทศไทย
แนวเพลง: ป็อป ฮิปฮอป อาร์แอนด์บี
อาชีพ: นักร้อง พิธีกร​ นักแสดง
เครื่องดนตรี: เสียงร้อง
ช่วงปี: พ.ศ. 2550–ปัจจุบัน
ค่ายเพลง: อาร์เอส มิวสิค (2550–2560)​ ศิลปินอิสระ (2561–2564)​ เอ็กซ์โอเอ็กซ์โอเอนเตอร์เทนเมนต์ (2564–ปัจจุบัน)
อดีตสมาชิก: Nice 2 Meet U
คู่ครอง: ปาณิสรา วิรุณพันธุ์
จารุพงศ์ กล้วยไม้งาม (เกิด 20 มกราคม พ.ศ. 2530) ชื่อเล่น แจ๊ค เป็นนักร้องและนักแสดงชาวไทย อดีตสมาชิกวง Nice 2 Meet U เจ้าของฉายา​ “แมวเหมียว/เจ้าชาย/Prince of Darkness“ ปัจจุบันเป็นนักร้องเดี่ยวในสังกัดเอ็กซ์โอเอ็กซ์โอเอนเตอร์เทนเมนต์
ประวัติ

เริ่มเข้าวงการบันเทิงโดยเป็นศิลปิน นักร้องบอยแบนด์ วง Nice 2 Meet U และมีผลงานเพลงร่วมเพื่อนๆในวงโดยมีสมาชิก เชน - ธนา ลิมปยารยะ, ปั้นจั่น - ปรมะ อิ่มอโนทัย  และ เต้ - พงศ์ธร วนะเกียรติกุล ภายหลังแจ็คขอถอนตัวออกจาก Nice 2 Meet U เหตุเพราะมีปัญหาทางด้านการเรียน หลังจากศึกษาจบแจ๊คได้กลับอีกครั้งในวงการบันเทิงและปัจจุบันแจ็คได้เป็นนักร้องเดี่ยว โดยใช้ชื่อว่า แบล็ก แจ็ค (Black Jack) ในค่ายอาร์เอส
ด้านชีวิตส่วนตัวเคยคบหาดูใจกับสาว แบลล์ พลอยไพลิน คาวันดี สาวนอกวงการนานถึง 7 ปี แต่ก็ได้เลิกรากันไปและคบหาดูใจกับ แต๊งกิ้ว ศิลป์ชนก คล้ายแต้ นักร้องร่วมค่าย ก่อนจะเลิกรากันไปในที่สุด ปัจจุบันคบหาดูใจกับ ปราย ปาณิสรา รุณพันธุ์ แฟนสาวนอกวงการ มีลูกสาวด้วยกัน 1 คน ชื่อ น้องลูน่า เกิดเมื่อวันที่ 2 มิถุนายน พ.ศ. 2566
ต่อมาหมดสัญญากับทาง อาร์เอส เป็นศิลปินอิสระ และเซ็นสัญญา กับ เอเจนซี่ที่ประเทศจีน เพื่องานแสดงและเพลงที่ ประเทศจีน ไต้หวัน ฮ่องกง มาเก๊า ก่อนที่จะหมดสัญญาและได้เข้ามาเซ็นสัญญาเป็นนักร้องในสังกัด เอ็กซ์โอเอ็กซ์โอเอ็นเตอร์เทนเมนต์ ในเครือเวิร์คพอยท์ในปี พ.ศ. 2564 และได้เปิดตัวในวันศุกร์ที่ 24 ธันวาคม ปี พ.ศ. 2564 พร้อมกับ หวาย ปัญญริสา เธียรประสิทธิ์ พร้อมกับนักร้องเทรนนีหรือนักร้องฝึกหัดอีก 6 คน
การศึกษา

ปริญญาตรี - วท.บ. การจัดการทางด้านวิศวกรรมศาสตร์ (Engineering Management) สถาบันเทคโนโลยีนานาชาติสิรินธร มหาวิทยาลัยธรรมศาสตร์ (อินเตอร์)
ผลงานเพลง > Nice 2 Meet U

| ชื่ออัลบั้ม | ปี | รายชื่อเพลง |
| --- | --- | --- |
| Nice 2 Meet U | พ.ศ. 2550 | รายชื่อเพลง ใจเกเร  Love การันตี  เรื่องแฟนเก่า  ไม่มีใคร (แทนที่เธอ)  Pretty Girl  Move (จูนหัวใจให้ตรงกัน)  |
| More | พ.ศ. 2551 | รายชื่อเพลง คนดื้อดึง  อิจฉา  เพื่อนกัน...ไม่ตลอดไป  ยืม  ยินดีที่รู้จัก (Bonus Track)  ขอบคุณที่รักกัน (Bonus Track)  |
| Friendship Forever | พ.ศ. 2551 | รายชื่อเพลง Friendship Forever  ใจเกเร  Love การันตี  คนดื้อดึง  อิจฉา  เพื่อนกัน...ไม่ตลอดไป  ยินดีที่รู้จัก (Bonus Track)  ขอบคุณที่รักกัน (Bonus Track)  |
ผลงานเพลง > อัลบั้มปกติ

| รายละเอียดอัลบั้ม | รายชื่อเพลง |
| --- | --- |
Black Jack (2552) ประเภท: อัลบั้ม  วางจำหน่าย:  สังกัด: อาร์เอส มิวสิค:  Love me if you can  เลอะเลือน  ดิ้นรน  ลืมตัว  เก็บไว้ทำไมไม่รัก  ซบไหล่  บันทึกช่วยลืม  ถามมา เจ็บไป  หยุดเวลา
ALONE (2554) ประเภท: ซิงเกิ้ล   วางจำหน่าย:   สังกัด: อาร์เอส มิวสิค:  Out Of Control  เรื่องคืนนี้  เธอไม่ขอก็จะรัก Feat. TJ 3.2.1  คนงมงาย
 ปี: 2558-60  ประเภท: ซิงเกิ้ล  สังกัด: yes music:  บุคคลสาบสูญ​ (The Lost One)  ภาพติดตา​ (flashblack)
 ปี: 2561-64  ประเภท: ซิงเกิ้ล  สังกัด: ศิลปินอิสระ:  อย่ากลับมาได้ไหม​ (Don't)  ภาพสุดท้าย​ (The​ Last​ Moment)​  ภาพสุดท้าย​ (Zui Hou Yi Ke)​  All night
 ปี: 2565  ประเภท: ซิงเกิ้ล  สังกัด: เอ็กซ์โอเอ็กซ์โอ:  ขอบคุณ​ (THANK​ YOU​)​  NOW OR NEVER ​
ผลงานเพลง > รวมศิลปิน

| รายละเอียดอัลบั้ม | รายชื่อเพลง |
| --- | --- |
 ปี: 2559  ประเภท: รวมศิลปิน  สังกัด: อาร์เอส มิวสิค:  รักพ่อไม่มีวันพอเพียง
 ปี: 2564  ประเภท: ซิงเกิ้ลพิเศษ  สังกัด: เอ็กซ์โอเอ็กซ์โอ:  สิ่งลึกลับซับซ้อนในจักรวาล
ผลงานเพลง > เพลงประกอบภาพยนตร์

| เพลงประกอบภาพยนตร์ |
| --- | --- |

รายละเอียดเพลง: รายชื่อเพลงประกอบภาพยนตร์
Give Me Fight: (เพลงประกอบภาพยนตร์ บางกอกกังฟู)
หากโลกนี้ไม่มีเธอ (If)​: (เพลงประกอบภาพยนตร์ The​ Message เล่า​ ฤๅ สื่อ​ IV)
ผลงานเพลง > งานภาพยนตร์

| ปี พ> ศ. | ละคร | สถานีโทรทัศน์ | เพลง   |
| --- | --- | --- | --- |
| พ.ศ. 2562 |  | ช่อง |   |
| พ.ศ. 2562 |  | ช่อง |   |

| ภาพยนตร์ |
| --- | --- | --- | --- |

| พ.ศ. | เรื่อง | รับบทเป็น | หมายเหตุ |
| พ.ศ. 25 | Where is the Love? รักอยู่ที่ไหน? |  |  |
| พ.ศ. 25 | The message |  |  |
| พ.ศ. 25 | Dead portrait , Chinese movie |  |  |
ผลงานเพลง > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2565 | สายรุ้ง | ช่องวัน | เป๊ก | รับเชิญ |
ผลงานเพลง > ละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2562 | Nice to Meet UFO《超级影后之初次做人请多关照》, Chinese series | iQiyi Netflix | เซี่ยเฉินซี |  |
| 2562 | With Love รักต่อไม่รอแล้วนะ | LIVE TV | ปริญ |  |
ผลงานเพลง > ซิทคอม

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 25 |  | ช่อง |  | รับเชิญ |
| 25 |  | ช่อง |  | รับเชิญ |
ผลงานเพลง > มิวสิควีดีโอ

| ปี พ> ศ. | เพลง | นักร้อง | หมายเหตุ |
| --- | --- | --- | --- |
| 25 |  |  | คู่กับ |
| 25 |  |  | คู่กับ |
| 25 |  |  | คู่กับ |
| 25 |  |  | คู่กับ |
คอนเสิร์ต

| คอนเสิร์ต |
| --- | --- | --- | --- |

| ชื่อคอนเสิร์ต | วันที่ | สถานที่ | รายละเอียดคอนเสิร์ต |
| The Idol Battle Concert | 24 กรกฎาคม 2553 | รอยัล พารากอน ฮอลล์ | ร่วมกับ พ้อย, เชน ธนา, เฟย์ ฟาง แก้ว, ทรี.ทู.วัน, ซีควินท์, เค-โอติก, ซี มัณฑณาวี |
แหล่งข้อมูลอื่น

จารุพงศ์ กล้วยไม้งาม ที่อินสตาแกรม
Black Jack ที่ยูทูบ
เว็บไซต์แฟนคลับ เก็บถาวร 2014-05-17 ที่ เวย์แบ็กแมชชีน
| ด ค กอาร์เอส |
| --- | --- | --- |
| บุคลากรสำคัญ |  สุรชัย เชษฐโชติศักดิ์ (ประธานกรรมการ/ประธานเจ้าหน้าที่บริหาร)  พุทธ อภิวรรณ (ผู้อำนวยการฝ่ายข่าวช่อง 8)  |  |
| อาร์เอส มิวสิค |  โรสซาวด์  กามิกาเซ่  อาร์ สยาม  บริคเอ็นเตอร์เทนเมนต์  คูล มิวสิค  แฟช  |  |
| อาร์เอส มัลติมีเดีย |  ช่อง 8  คูลฟาเรนไฮต์  |  |
| อาร์เอส ฟิล์มเวิร์คส์ |  คูล พิคเจอร์ส  อาวอง แอนิเมชั่น  |  |
| ธุรกิจในอดีต |  ซันบ็อกซ์  อาร์เอสฟิล์ม  ดาราเดลี่  |  |
| ดูเพิ่ม |  รายชื่อศิลปิน  รายชื่อคอนเสิร์ต ช็อต ชาร์จ ช็อก ร็อก คอนเสิร์ต  แกรมมี่ อาร์เอส คอนเสิร์ตส  |  |
ปราสาทเวทมนตร์ของฮาวล์

| ปราสาทเวทมนตร์ของฮาวล์ |
| --- | --- |
กำกับ: ฮายาโอะ มิยาซากิ
บทภาพยนตร์: ฮายาโอะ มิยาซากิ
สร้างจาก: ปราสาทเวทมนตร์ของฮาวล์ โดย Diana Wynne Jones
อำนวยการสร้าง: โทชิโอะ ซูซูกิ
ตัดต่อ: Takeshi Seyama
ดนตรีประกอบ: โจ ฮิไซชิ
บริษัทผู้สร้าง: สตูดิโอจิบลิ 
ผู้จัดจำหน่าย: โตโฮ (ญี่ปุ่น) วอลต์ดิสนีย์พิกเจอส์ (อเมริกาเหนือ)
วันฉาย: 20 พฤศจิกายน ค.ศ. 2004
ความยาว: 120 นาที
ประเทศ: ญี่ปุ่น
ภาษา: ญี่ปุ่น
ทุนสร้าง: 2.4 พันล้านเยน 24 ล้านดอลลาร์สหรัฐ
ทำเงิน: 23.2 พันล้านเยน 231,711,096 ดอลลาร์ (ทั่วโลก)
ปราสาทเวทมนตร์ของฮาวล์ (ญี่ปุ่น: ハウルの動く城; โรมาจิ: Hauru no Ugoku Shiro) หรือในชื่อภาษาอังกฤษ Howl's Moving Castle เป็นภาพยนตร์อนิเมะแฟนตาซีของญี่ปุ่น เขียนบทและกำกับโดยฮายาโอะ มิยาซากิแห่งสตูดิโอจิบลิ ได้เค้าโครงเรื่องมาจากหนังสือชื่อเดียวกันของไดอาน่า ไวนน์ โจนส์ ภาพยนตร์เรื่องนี้ฉายรอบปฐมทัศน์ เมื่อ 5 กันยายน พ.ศ. 2547 ณ เทศกาลภาพยนตร์นานาชาติเวนิส และเผยแพร่ในโรงภาพยนตร์ญี่ปุ่นเมื่อ 20 พฤศจิกายน ค.ศ. 2004 ทำรายได้ทั่วโลก 231.7 ล้านดอลลาร์สหรัฐ เป็นภาพยนตร์ญี่ปุ่นที่ประสบความสำเร็จด้านการสร้างรายได้มากที่สุดเรื่องหนึ่งในประวัติศาสตร์  ภาพยนตร์เรื่องนี้ได้รับการพากษ์เสียภาษาอังกฤษโดยค่าย Peter Docter แห่งพิกซาร์ วอลต์ดิสนีย์พิกเจอส์ได้รับสิทธิ์แผยแพร่ในอเมริกาเหนือ ในตอนแรกภาพยนตร์เรื่องนี้เผยแพร่ในอเมริกาและแคนาดาในวงจำกัด และต่อมาเผยแพร่ในออสเตรเลียทั่วประเทศเมื่อ 22 กันยายน และในสหราชอาณาจักรในเดือนกันยายน  ปราสาทเวทมนตร์ของฮาวล์ได้รับการเสนอชื่อให้รับรางวัลออสการ์ สาขาภาพยนตร์แอนิเมชันยอดเยี่ยม ในงานประกาศผลรางวัลออสการ์ ครั้งที่ 78 พ.ศ. 2549
นิยายของโจนส์เปิดโอกาสให้ผู้กำกับมิยาซากิเติมความเป็นสาวแกร่งและความเป็นแม่ลงไปในตัวนางเอก แรกทีเดียวโซฟีเป็นสาวทำหมวกอายุ 18 ปี แต่ด้วยคำสาปของแม่มดทำให้เธอกลายเป็นหญิงอายุ 90 ปี แม้มันจะทำให้เธอหวาดกลัวในตอนต้น แต่ในที่สุดเธอก็ใช้มันทำลายความกังวล ความกลัว และความหมกมุ่นในตนเอง  การเปลี่ยนแปลงนี้อาจเป็นจุดเริ่มต้นที่ดีของการผจญภัย
ตัวละคร

| ตัวละคร | พากษ์เสียงญี่ปุ่นโดย |  |
| --- | --- | --- |
| โซฟี | ชิเอโกะ ไบโช |  |
| ฮาวล์ | ทากูยะ คิมูระ |  |
| แม่มดแห่งทุ่งร้าง | อากิฮิโระ มิวะ |  |
| แคลซิเฟอร์ | ทัตสึยะ กาชูอิง |  |
| มาร์เคิล | เรียวโนซูเกะ คามิกิ |  |
| มาดามซาลิมาน | ฮารูโกะ คาโต |  |
| เลตตี้ | ยาโยอิ คาซูมิ |  |
| ฮันนี่ | มายูโนะ ยาโซกาวะ |  |
| มกุฎราชกุมารจัสติน/หัวผักกาด | โย โออิซูมิ |  |
| กษัตริย์แห่งอิงการี | อากิโอะ โอสึกะ |  |
เฮน (สุนัข): ไดจิโร ฮาราดะ
ความแตกต่างระหว่างภาพยนตร์และนวนิยาย

ไดอาน่า ไวนน์ โจนส์ ผู้แต่งนวนิยายได้พบกับตัวแทนของสตูดิโอจิบลิ แต่ไม่ได้มีส่วนในการสร้างภาพยนตร์ มิยาซากิได้เดินทางไปอังกฤษในช่วงฤดูร้อนของปี ค.ศ. 2004 เพื่อให้โจนส์ดูภาพยนตร์เรื่องนี้เป็นการส่วนตัวด้วย โจนส์กล่าวว่า
มันเยี่ยมมาก ฉันไม่ได้ออกความเห็นในภาพยนตร์ ฉันเขียนหนังสือ ไม่ใช่ภาพยนตร์ มันจะต่างจากในหนังสือ แตกต่างมากทีเดียว แต่มันก็เป็นสิ่งที่ควรจะเป็น มันจะเป็นหนังที่เยี่ยมมาก
ภาพยนตร์แตกต่างจากเรื่องราวต้นฉบับของโจนส์  แม้โครงเรื่องจากคล้ายกันแต่ภาพยนตร์เต็มไปด้วยรูปแบบที่คุ้นเคยของภาพยนตร์โดยมิยาซากิ  โครงเรื่องเน้นไปที่โซฟีและการผจญภัยของเธอขณะที่ถูกสาปให้เป็นคนแก่ การดำเนินเรื่องส่วนใหญ่เกิดในระหว่างสงครามซึ่งมีเหตุการณ์คล้ายกับสงครามโลกครั้งที่หนึ่ง โดยมีเรือรบและเรือเหาะแบบเดรดนอต เรื่องในภาพยนตร์เกิดขึ้นในประเทศสมมติ ซึ่งได้รับอิทธิพลทางด้านสถาปัตยกรรมจากเมืองกอลมาร์และรีกวีรในแคว้นอาลซัส ประเทศฝรั่งเศส ที่มิยาซากิได้ไปเยือน
นวนิยายกล่าวถึงความเจ้าชู้ประตูดินของฮาวล์และความพยายามของเขาที่หลีกเลี่ยงไม่ยอมค้นหาพ่อมดและเจ้าชายที่หายไป  ภาพยนตร์กลับกล่าวถึงความพยายามของฮาวล์ในการช่วยเหลือสงครามเพื่อเหตุผลทางสันตินิยม  มุมมองนี้ของภาพยนตร์เป็นอิทธิพลมาจากความคิดทางการเมืองแบบสันตินิยามที่ฝังรากลึกอยู่ในมิยาซากิ ในการให้สัมภาษณ์กับนิตยสารนิวส์วีกของสหรัฐ มิยาซากิบอกว่า "ภาพยนตร์เรื่องนี้เริ่มสร้างขึ้นตอนที่ประเทศคุณเริ่มสงครามอิรัก" ความคับแค้นใจที่มิยาซากิมีแต่สงครามครั้งนั้นได้ส่งผลกระทบต่อภาพยนตร์เรื่องนี้อย่างมาก หนังสือได้กล่าวถึงเวลส์ในศตวรรษที่ 20 ซึ่งฮาวล์มีชื่อว่า Howell Jenkins และมีน้องสาวซึ่งมีลูกหลายคน ในภาพยนตร์ไม่ได้กล่าวถึงเรื่องเหล่านี้ ใช้แต่เพียงนามแฝงของฮาวล์ว่า "The Great Wizard Jenkins" ("จอมเวทย์เจนกินส์")
ตัวละครหลายตัวจากหนังสือถูกดัดแปลง เด็กฝึกงานของฮาวล์ ไมเคิล ฟิชเชอร์ เป็นเด็กวัยรุ่น แต่ในภาพยนตร์เป็นเด็กชายตัวเล็กนามว่ามาร์เคิล ส่วนแม่มดแห่งทุ่งร้างในหนังสือเป็นผู้หญิงสาวสวย แต่ในภาพยนตร์เป็นหญิงร่างใหญ่อ้วนท้วนเหนื่อยง่าย ในหนังสือนางแม่มดนี้เป็นตัวร้ายถาวรที่ทำลายผู้อื่น แต่ในภาพยนตร์นางแม่มดนี้กลายเป็นคุณยายที่ได้รับการยอมรับในบ้านของฮาวล์ แคลซิเฟอร์ปีศาจไฟที่น่าเกรงขาม กลายเป็นเปลวไฟน้อยๆ ที่น่ารัก  The Wizard ซาลิมานในหนังสือเป็นผู้ชายและเป็นมิตร แต่ในภาพยนตร์ ซาลิมานถูกควบรวมกับ Mrs. Pentstemmon กลายเป็น มาดามซาลิมานนางร้ายในเรื่อง  ตัวละครอื่นๆ ในภาพยนตร์ก็เป็นการรวมตัวละครหลายตัวในหนังสือเข้าด้วยกันซึ่งมีแรงบันดาลใจและบุคลิกภาพที่แตกต่างกัน
เพลงประกอบภาพยนตร์

เพลงประกอบได้รับการเผยแพร่ครั้งแรกเมื่อวันที่ 19 พฤศจิกายน พ.ศ. 2547 โดยบริษัทโทกูมะ โจ ฮิไซชิเป็นผู้ประพันธ์และเป็นวาทยากรของ Howl's Moving Castle: Symphony Suite อันเป็นอัลบั้มที่ประกอบด้วย 10 เพลงที่เรียบเรียงเสียงประสานใหม่จากเพลงประกอบเดิม เผยแพร่เมื่อวันที่ 21 มกราคม พ.ศ. 2547
การตอบรับ

ปราสาทเวทมนตร์ของฮาวล์ ได้รับคำติชมที่เป็นบวกจากนักวิจารณ์ Claudia Puig จาก ยูเอสเอทูเดย์  ยกย่องภาพยนตร์เรื่องนี้ว่าสามารถผสมผสาน "a childlike sense of wonder with sophisticated emotions and motives" ในขณะที่ Richard Roeper วิจารณ์ว่า "เป็นงานที่สร้างสรรค์อย่างบ้า" ส่วนนักวิจารณ์อื่นๆ ให้คำอธิบายภาพยนตร์นี้ว่า "a visual wonder", "A gorgeous life-affirming piece" และ "an animated tour de force." Roger Ebert จาก Chicago Sun-Times ให้ดาวสองดวงครึ่งจากสี่ดวงและรู้สึกว่านี่เป็นภาพยนตร์ที่แย่ที่สุดเรื่องหนึ่งของมิยาซากิ  ภาพยนตร์เรื่องนี้เป็นอนิเมะชั่นเรื่องเดียวที่อยู่ในการจัดอันดับภาพยนตร์ที่ดีที่สุดใน พ.ศ. 2548  ของ  Sight & Sound นิตยสารอย่างเป็นทางการของสถาบันภาพยนตร์อังกฤษ
การตอบรับ > รางวัล

| ปี | รางวัล | ประเภท | ผล | ผู้รับ | อ้างอิง |
| --- | --- | --- | --- | --- | --- |
| 2004 | 61st Venice Film Festival | Osella Awards for Technical Achievement | ชนะ | Howl's Moving Castle |  |
| 2004 | Mainichi Film Awards | ภาพยนตร์ญี่ปุ่นยอดเยี่ยมทุกสาขา   (Readers' Choice Award) | ชนะ | Howl's Moving Castle |  |
| 2004 | Japan Media Arts Festival | รางวัลยอดเยี่ยมสาขาแอนิเมชั่น | ชนะ | Howl's Moving Castle |  |
| 2005 | Tokyo Anime Award | แอนิเมชั่นแห่งปี | ชนะ | Howl's Moving Castle |  |
| 2005 | Tokyo Anime Award | ผู้กำกับยอดเยี่ยม | ชนะ | ฮายาโอะ มิยาซากิ |  |
| 2005 | Tokyo Anime Award | นักพากย์ยอดเยี่ยม | ชนะ | ชิเอโกะ ไบโช |  |
| 2005 | Tokyo Anime Award | เพลงยอดเยี่ยม | ชนะ | โจ ฮิไซชิ |  |
| 2005 | Maui Film Festival | Audience Award | ชนะ | Howl's Moving Castle |  |
| 2005 | Seattle International Film Festival | Golden Space Needle Award | รองอันดับที่ 1 | Howl's Moving Castle |  |
| 2006 | 78th Academy Awards | Best Animated Feature | เสนอชื่อเข้าชิง | Howl's Moving Castle |  |
| 2006 | Saturn Awards | ภาพยนตร์แอนิเมชั่นยอดเยี่ยม | เสนอชื่อเข้าชิง | Howl's Moving Castle |  |
| 2007 | Nebula Award | บทยอดเยี่ยม | ชนะ | ฮายาโอะ มิยาซากิ |  |
แหล่งข้อมูลอื่น

สถานีย่อยประเทศญี่ปุ่น
สถานีย่อยภาพยนตร์
สถานีย่อยการ์ตูนญี่ปุ่น
Studioghibli.tv: STUDIO GHIBLI TV เก็บถาวร 2009-10-22 ที่ เวย์แบ็กแมชชีน (trailers and other related anime works)
Howl's Moving Castle
Hauru no Ugoku Shiro (Howl's Moving Castle) ที่อินเทอร์เน็ตมูวีเดตาเบส
Hauru No Ugoku Shiro ที่บิกการ์ตูนเดตาเบส
Hauru no Ugoku Shiro (Howl's Moving Castle) ที่ออลมูวี
Howl's Moving Castle at Nausicaa.net
"ハウルの動く城 (Hauru no Ugoku Shiro)" (ภาษาญี่ปุ่น). Japanese Movie Database. คลังข้อมูลเก่าเก็บจากแหล่งเดิมเมื่อ 2016-03-03. สืบค้นเมื่อ 2007-07-21.
| ด ค กรางวัลโตเกียวอนิเมะ สาขาแอนิเมชันแห่งปี |
| --- | --- |
ภาพยนตร์อนิเมะ:  มิติวิญญาณมหัศจรรย์ (2002) ·  กันดั้มซี้ด  (2004) ·  ปราสาทเวทมนตร์ของฮาวล์  (2005) ·  แขนกลคนแปรธาตุ เดอะมูฟวี่ ฝ่ามิติพิชิตแดนสวรรค์  (2006) ·  กระโดดจั้มพ์ทะลุข้ามเวลา  (2007) ·  อีวานเกเลียน: 1.0 กำเนิดใหม่วันพิพากษา  (2008) ·  โปเนียว ธิดาสมุทรผจญภัย  (2009) ·  ซัมเมอร์ วอร์ส  (2010) ·  อาริเอตี้ มหัศจรรย์ความลับคนตัวจิ๋ว‎  (2011) ·  ป๊อปปี้ ฮิลล์ ร่ำร้องขอปาฏิหาริย์  (2012) ·  คู่จี๊ดชีวิตอัศจรรย์  (2013) ·  ปีกแห่งฝัน วันแห่งรัก (2014) ·  ผจญภัยแดนคำสาปราชินีหิมะ (2015) ·  เลิฟไลฟ์! ปฏิบัติการไอดอลจำเป็น เดอะมูฟวี่ (2016) ·  รักไร้เสียง (2017) ·  แค่วาดฝันให้โลกสวย (2018) ยอดนักสืบจิ๋วโคนัน: ปฏิบัติการสายลับเดอะซีโร่ (2019) ฤดูฝัน ฉันมีเธอ (2020) 
อนิเมะโทรทัศน์:  ผ่าพิภพไททัน (2014) ·  ปิงปองเดอะแอนิเมชั่น (2015) ·  ชิโรบาโกะ (2016) ·  ยูริ!!! on ICE (2017) ·  เคะโมะโนะเฟรนด์ส (2018) Zombie Land Saga (2019) ดาบพิฆาตอสูร (2020) 
ชิเอโกะ ไบโช ผู้พากย์เสียงโซฟีทั้งสาวและแก่ในฉบับภาษาญี่ปุ่น
ฮายาโอะ มิยาซากิ ผู้กำกับของเรื่อง
โจ ฮิไซชิ ผู้ประพันธ์เพลงและวาทยากรของเรื่อง
บุพเพสันนิวาส 2

| บุพเพสันนิวาส 2 |
| --- | --- |
ใบเปิดภาพยนตร์
กำกับ: อดิสรณ์ ตรีสิริเกษม
บทภาพยนตร์: เบ็ญจมาภรณ์ สระบัว ทศพล ทิพย์ทินกร ภัทรนาถ พิบูลย์สวัสดิ์ อดิสรณ์ ตรีสิริเกษม
สร้างจาก: นวนิยายบุพเพสันนิวาส โดย รอมแพง
อำนวยการสร้าง: จิระ มะลิกุล เช่นชนนี สุนทรศารทูล วรรณฤดี พงษ์สิทธิศักดิ์ สุวิมล เตชะสุปินัน วีรชัย ใหญ่กว่าวงศ์ อรุโณชา ภาณุพันธุ์
นักแสดงนำ: ธนวรรธน์ วรรธนะภูติ ราณี แคมเปน พาริส อินทรโกมาลย์สุต ชานน สันตินธรกุล ปวีณ์นุช แพ่งนคร นิมิตร ลักษมีพงศ์ สุวัจนี พานิชชีวะ
ดนตรีประกอบ: วิชญ วัฒนศัพท์ (หัวลำโพงริดดิม)
บริษัทผู้สร้าง: บรอดคาซท์ ไทย เทเลวิชั่น จอกว้าง ฟิล์ม 
ผู้จัดจำหน่าย: จีดีเอช
วันฉาย: 28 กรกฎาคม 2565 (2022-07-28)
ความยาว: 166 นาที
ประเทศ:  ประเทศไทย
ภาษา:  ภาษาไทย
ทุนสร้าง: 100 ล้านบาท
ทำเงิน: 167.67 ล้านบาท (กรุงเทพ ปริมณฑล และเชียงใหม่)   392.73 ล้านบาท (ทั่วประเทศ)
บุพเพสันนิวาส ๒ (อังกฤษ: Love Destiny: The Movie หรือเรียกโดยย่อว่า "บุพเพ ๒") เป็นภาพยนตร์ไทยแนวย้อนยุค โรแมนติก คอมเมดี้ ที่ออกฉายในปี พ.ศ. 2565 ร่วมทุนสร้างระหว่างค่ายจีดีเอชและบรอดคาซท์ ไทย เทเลวิชั่น ได้แรงบันดาลใจจากนวนิยายเรื่อง บุพเพสันนิวาส ของรอมแพง ภาพยนตร์เรื่องนี้เป็นภาคต่อแยกของ บุพเพสันนิวาส ฉบับละครโทรทัศน์ และปูเนื้อเรื่องเข้ากับ พรหมลิขิต ฉบับละครโทรทัศน์ที่ดัดแปลงจากนวนิยายชื่อเดียวกัน กำกับโดย อดิสรณ์ ตรีสิริเกษม นำแสดงโดย ธนวรรธน์ วรรธนะภูติ และ ราณี แคมเปน ซึ่งเป็นนักแสดงนำจากละคร บุพเพสันนิวาส ร่วมด้วย พาริส อินทรโกมาลย์สุต, ชานน สันตินธรกุล, ปวีณ์นุช แพ่งนคร, นิมิตร ลักษมีพงศ์ และ สุวัจนี พานิชชีวะ
ภาพยนตร์เรื่องนี้ได้บวงสรวงและเปิดกล้องถ่ายทำเมื่อวันที่ 1 กุมภาพันธ์ พ.ศ. 2564 และกำหนดฉายในวันที่ 28 กรกฎาคม พ.ศ. 2565 โดยก่อนกำหนดการฉาย จีดีเอชได้ประชาสัมพันธ์ควบคู่ทั้งทางออนไลน์และออฟไลน์ มีการเสนอขายโทเค็นดิจิทัลเป็นครั้งแรกของวงการภาพยนตร์ไทย และมีการแจกสิ่งพิมพ์ซึ่งมีลักษณะเลียนแบบจดหมายเหตุในย่านสำคัญของกรุงเทพมหานคร
บุพเพสันนิวาส 2 ได้รับกระแสการตอบรับเชิงบวกจากผู้ชม ในช่วงหนึ่งเดือนที่เข้าฉาย ภาพยนตร์ทำรายได้ 167.67 ล้านบาท (กรุงเทพ ปริมณฑล และเชียงใหม่) และ 392.73 ล้านบาท (ทั่วประเทศ) นอกจากนี้ยังได้รับคำวิจารณ์บวกและลบผสมกันจากนักวิจารณ์ซึ่งชื่นชมบทภาพยนตร์ที่ผสมผสานประวัติศาสตร์กับความเหนือจริงเหมือนฉบับละครโทรทัศน์ การแสดงและความเข้ากันได้ของนักแสดงนำ, งานภาพและงานสร้าง, ความบันเทิงที่ครบรส, ดนตรี และเพลงประกอบ แต่มีข้อสังเกตถึงการสร้างเทคนิคพิเศษทางภาพ, ความยาวโดยรวมของภาพยนตร์ที่เกินความจำเป็น รวมถึงมุกตลกและช่วงจังหวะที่ไม่ทำงานร่วมกับการเล่าเรื่องตามที่คาดหวัง
ตัวละคร

ธนวรรธน์ วรรธนะภูติ รับบท ขุนสมบัติบดี (ภพ)/พระยาวิสูตรสาคร
ราณี แคมเปน รับบท เกสร/คุณหญิงการะเกด
พาริส อินทรโกมาลย์สุต รับบท เมธัส หันตระกูล
ชานน สันตินธรกุล รับบท เสด็จในกรม
ปวีณ์นุช แพ่งนคร รับบท พี่ปี่ บ่าวรับใช้เกสร
นิมิตร ลักษมีพงศ์ รับบท พระสุนทรโวหาร (ภู่) หรือ สุนทรภู่
สุวัจนี พานิชชีวะ รับบท คุณหญิงแม่ (มารดาของภพ)
แดเนียล เฟรเซอร์ รับบท หลวงอาวุธวิเศษประเทศพานิช (โรเบิร์ต ฮันเตอร์ หรือ นายห้างหันแตร)
สตีเฟน โธมัส รับบท แดน บีช แบรดลีย์ (หมอบรัดเลย์)
โจนาธาน แซมซัน รับบท ฌ็อง-บาติสต์ ปาลกัว (ปาลเลอกัวซ์)
ปีเตอร์ ธูนสตระ รับบท ขุนยุทธมาตย์
สมพล ชัยสิริโรจน์ รับบท เจ้าพระยาพระคลัง
พิชชาธร สันตินธรกุล รับบท อาเพ่ย
วิทยา ปานศรีงาม รับบท พระสุรสวัสดิ์
จรรยา ธนาสว่างกุล รับบท คนพายเรือหญิง 1
รมิดา ประภาสโนบล รับบท คนพายเรือหญิง 2
เฉลิมพล ฑิฆัมพรธีรวงศ์ รับบท คนในคณะละครนอก
สุรพล พูนพิริยะ รับบท พระมหามนตรี ขุนนางชั้นผู้ใหญ่ของกรมพระตำรวจ บิดาของเกสร
อัญชุลีอร บัวแก้ว รับบท มารดาของเกสร
พงศนารถ วินศิริ รับบท บิดาของภพ
จารุณี บุญเสก รับบท บ่าวรับใช้คุณหญิงแม่
คมกฤษ ตรีวิมล รับบท บุคคลที่กำลังใส่บาตร
วิชชพัชร์ โกจิ๋ว รับบท พระ
เคลวิน หว่อง รับบท มนูญ
งานสร้าง

บุพเพสันนิวาส 2 สร้างขึ้นโดยได้รับแรงบันดาลใจจากนวนิยายบุพเพสันนิวาส ผลงานของรอมแพง โดยอรุโณชา ภาณุพันธุ์ กล่าวว่าเมื่อบุพเพสันนิวาส ฉบับละครโทรทัศน์ได้รับความนิยมอย่างสูงใน พ.ศ. 2561 ผู้บริหารของจีดีเอชได้ติดต่อมาเพื่อจะขอทำภาพยนตร์ภาคต่อจากละครโทรทัศน์นี้
จีดีเอชและบรอดคาซท์ ไทย เทเลวิชั่น ได้บวงสรวงและเปิดกล้องถ่ายทำภาพยนตร์เมื่อวันที่ 1 กุมภาพันธ์ พ.ศ. 2564 โดยระหว่างการถ่ายทำที่จังหวัดนนทบุรี อิทธิพล คุณปลื้ม รัฐมนตรีว่าการกระทรวงวัฒนธรรม ได้เดินทางมาตรวจเยี่ยมเพื่อส่งเสริมนโยบายเศรษฐกิจสร้างสรรค์ของรัฐบาล และติดตามมาตรการป้องกันโควิด-19
บุพเพสันนิวาส 2 เป็นภาพยนตร์แนวย้อนยุค-แฟนตาซีเรื่องแรกของจีดีเอช บทภาพยนตร์เขียนโดยผู้กำกับ อดิสรณ์ ตรีสิริเกษม ร่วมกับทีมงานของจีดีเอช ใช้เวลาสร้างสรรค์บทภาพยนตร์ 10 เดือน โดยมีรอมแพงเป็นที่ปรึกษา ภาพยนตร์ใช้เวลาถ่ายทำรวมทั้งงานโพสต์โปรดักชันทั้งหมดประมาณ 2 ปี มีความยาวรวมทั้งสิ้น 166 นาที เป็นภาพยนตร์ที่มีความยาวมากที่สุดของจีดีเอช
วรรณฤดี พงษ์สิทธิศักดิ์ ระบุว่าผลงานนี้มิใช่ภาพยนตร์ประวัติศาสตร์ แต่นำเกร็ดประวัติศาสตร์เป็นหนึ่งในแรงบันดาลใจสำหรับการสร้างสรรค์ผลงาน ด้านธนวรรธน์ วรรธนะภูติ อธิบายแนวคิดตัวละครของเขาว่ามีความแตกต่างจากพี่หมื่นในละครต้นฉบับที่มีความเคร่งขรึม แต่ภพในภาพยนตร์เป็นคนเปิดเผย ยอมทำทุกอย่างเพื่อให้ได้นางในฝันเป็นคู่ครอง ส่วนราณี แคมเปน กล่าวว่าตัวละครของเธอต้องพูดเยอะ และมีฉากที่ยาก กระนั้นเธอก็มีความสุขกับการรับบทเป็นเกสร
สำหรับสถานที่ถ่ายทำภาพยนตร์เรื่องนี้ เช่น วัดประยุรวงศาวาสวรวิหาร และโกดังมติชน จังหวัดนนทบุรี เป็นต้น
งานสร้าง > เดสตินีโทเค็น

บริษัท สเปเชียล เดสทินี จำกัด (Special Destiny) ซึ่งถือหุ้นโดยจีดีเอช และบรอดคาซท์ ไทย เทเลวิชั่น เสนอขายโทเค็นดิจิทัลต่อประชาชนโดยใช้ชื่อ "เดสตินีโทเค็น" (Destiny Token) มี 3 รูปแบบ รวมทั้งหมด 16,087 โทเค็น มูลค่าระดมทุนกว่า 265 ล้านบาท ระยะเวลาลงทุนไม่เกิน 2 ปี ถือเป็นครั้งแรกของอุตสาหกรรมภาพยนตร์ไทยกับการเปิดระดมทุนด้วยสินทรัพย์ดิจิทัล
ผู้ซื้อเดสตินีโทเค็นจะได้รับสิทธิพิเศษ เช่น ได้รับของที่ระลึก ชมภาพยนตร์รอบพิเศษก่อนวันเข้าฉายจริง ร่วมรับประทานอาหารกับนักแสดงนำ และได้รับผลตอบแทนเพิ่มเมื่อภาพยนตร์ทำรายได้ถึงเป้าหมาย เป็นต้น ซึ่งจีดีเอชจะนำรายได้จากการเสนอขายโทเค็นดังกล่าวไปใช้ทำการตลาดของภาพยนตร์ในต่างประเทศ โดยสเปเชียล เดสทินีได้ปิดโครงการและยื่นขอไถ่ถอนการครอบครองเดสตินีโทเค็นก่อนกำหนดเมื่อวันที่ 1 มีนาคม พ.ศ. 2566 โดยผู้ถือหน่วยลงทุนจะได้รับเงินทุนคืนทั้งหมด 100% พร้อมผลตอบแทน 2.99% โดยคำนวณจากวันเริ่มต้นโครงการจนถึงวันสิ้นสุดโครงการรวม 246 วัน
ดนตรีประกอบ

หัวลำโพงริดดิม เป็นผู้รับผิดชอบดนตรีประกอบของภาพยนตร์ ประพันธ์โดย วิชญ วัฒนศัพท์ ส่วนเพลงประกอบภาพยนตร์มีชื่อว่า "ถ้าเธอรักใครคนหนึ่ง" โดย วรันธร เปานิล ประพันธ์คำร้อง, ทำนอง, ร่วมเรียบเรียงเสียงประสาน และอำนวยการผลิตโดย ปัณฑพล ประสารราชกิจ มิวสิกวิดีโอของเพลงนี้กำกับโดย จิระ มะลิกุล เผยแพร่ครั้งแรกในรายการ "ข่าวสามสี" ทางช่อง 3 เอชดี เมื่อวันที่ 14 กรกฎาคม พ.ศ. 2565